pythainlp/thai-wiki-dataset-v4 huggingface dataset:
เรือดำน้ำแบบ 206

เรือดำน้ำแบบ 206  เป็นเรือดำน้ำเครื่องยนต์ดีเซลของเยอรมนี ได้รับการออกแบบและสร้างโดยบริษัท Howaldtswerke-Deutsche Werft (HDW) เป็นเรือดำน้ำขนาดเล็กที่ถูกสร้างขึ้นเพื่อประจำการในกองทัพเยอรมนีตะวันตกเพื่อต่อต้านประเทศสนธิสัญญาวอร์ซอในช่วงสงครามเย็น เหมาะสำหรับทะเลน้ำตื้น โดยเฉพาะในทะเลบอลติก ตัวลำเรือเป็นโลหะผสม non-magnetic ทำให้ตรวจจับได้ยาก และปลอดภัยจากทุ่นระเบิดแบบแม่เหล็ก
เรือดำน้ำแบบ 206 มีความยาว 48.6 เมตร ระวางขับน้ำ 498 ตัน มีท่อปล่อยตอร์ปิโดขนาด 533 มม. จำนวน 8 ท่อ
เรือดำน้ำแบบ 206 ถูกสร้างขึ้นที่อู่ต่อเรือของบริษัท Howaldtswerke-Deutsche Werft เมืองคีล ทั้งสิ้น 18 ลำ ระหว่างปี ค.ศ. 1968 ถึง 1975 เริ่มประจำการตั้งแต่ ค.ศ. 1971 และอีก 2 ลำถูกต่อขึ้นที่อู่ต่อเรือของบริษัทวิคเกอร์ที่เมืองแบโรว์ สหราชอาณาจักร เพื่อส่งออกเป็นเรือดำน้ำชั้นแกล ของอิสราเอล
ระหว่างปี ค.ศ. 1987 ถึง 1992 เรือดำน้ำจำนวน 16 ลำได้รับการปรับปรุงระบบโซนาร์ ระบบนำทาง และระบบขับเคลื่อน และถูกตั้งรหัสเรียกขานเป็น U206A ปัจจุบันคงเหลือประจำการในกองทัพเยอรมนีจำนวน 6 ลำ โดยมีแผนการจะปลดประจำการ เพื่อทดแทนด้วยเรือดำน้ำรุ่นใหม่ แบบ 212 ซึ่งใช้เครื่องยนต์ดีเซล และเซลเชื้อเพลิง 
เรือ U206A หกลำที่เหลือของเยอรมนี สี่ในสองลำได้ถูกพัฒนาให้ทันสมัยอย่างต่อเนื่องตามมาตรฐานNATOเพราะถูกใช้ประจำการในทะเลบอร์ติกซึ่งมีความลึกเฉลี่ยใกล้เคียงกับอ่าวไทยคือประมาณ 55เมตร ส่วนเรืออีกสองลำถูกเก็บไว้ใช้ในยามฉุกเฉิน ต่อมาเนื่องจากความต้องการที่จะลดการใช้งบประมาณของกองทัพเรือเยอรมัน ประกอบกับการที่ต้องการจะลดความยุ่งยากในการฝึกสายกำลังพลของกองทัพเรือเยอรมันที่จะนำเรือรุ่นU212ซึ่งเป็นเรือดำน้ำรุ่นใหม่เข้ามาทดแทนเรือU206A ทำให้กองทัพเรือเยอรมันตัดสินใจปลดประจำการเรือดำน้ำU206Aทั้งสี่ลำก่อนกำหนดสิบปีแล้ว โดยได้เสนอขายแก่กองทัพเรือไทยเนื่องจากความสัมพันธ์ระหว่างมิตรประเทศที่ใกล้ชิดโดยเฉพาะในระดับกองทัพเรือ ซึ่งสอดคล้องกับความต้องการจัดหาเรือดำน้ำเข้าประจำการของกองทัพเรือไทย โดยการเสนอขายครั้งนี้รวมทั้งหมดมีมูลค่า 7,700 ล้านบาทไทยซึ่งในราคาดังกล่าวรวมถึงการสร้างสิ่งปลูกสร้างที่จำเป็นต่อการประจำการของเรือดำน้ำ อะไหล่ ห้องจำลองสถานการณ์ รวมถึงการปรับปรุงภายในให้สามารถปฏิบัติงานในประเทศเขตร้อนได้ดีขึ้น อาทิเช่นการติดตั้งเครื่องปรับอากาศภายในตัวเรือ นอกจากนี้ทางเยอรมันยังจะช่วยเหลือในการฝึกกำลังผลของไทยในการยุทธด้านเรือดำน้ำที่ไทยขาดช่วงไปเป็นเวลานานถึง 60 ปี ดังนั้นการเสนอขายครั้งนี้จึงเปรียบเสมือนการซื้อมาทั้งกองเรือดำน้ำของเยอรมันมาที่ไทยทั้งเรือ อะไหล่ และสิ่งก่อสร้าง หากได้เข้าประจำการจะนำเข้าประจำการ 4 ลำหมุนเวียนตามวงรอบการใช้งาน และอีก 2 ลำในการฝึกกำลังพลและเรืออะไหล่ โดยมีกองทัพเรืออื่นอาทิ เช่นกองทัพเรือประเทศชีลิ และกองทัพเรือโคลัมเบีย ให้ความสนใจเช่นกัน และในที่สุดเมื่อถึงกำหนดการแจ้งความจำนงค์ต่อรัฐบาลเยอรมันในเดือนกุมภาพันธ์ ค.ศ. 2012 ฝ่ายไทยไม่สามารถนำเรื่องเข้าพิจารณาได้ทัน
เรือในชุด U206A ที่เหลือนี้จำนวน 2 ลำ จึงถูกขายให้กองทัพเรือโคลัมเบียไป อนึ่ง ก่อนหน้านี้เรือจำนวน 4 ลำในชั้นนี้คือ U206 ซึ่งยังไม่ได้รับการปรับปรุงเป็น U206Aโดยกองทัพเรือเยอรมัน ได้ถูกจัดซื้อไปประจำการในกองทัพอินโดนีเซีย ใช้ชื่อว่า "Nagarongsang, Nagabanda, Bramastra, Alugoro" ซึ่งต่อมาอินโดนีเชียได้ปลดประจำการและทดแทนด้วยเรือU209 ซึ่งเป็นเรือที่เยอรมันผลิตขึ้นแต่ขายแต่ถูกต่อโดยเกาหลีใต้เนื่องจากขายสิทธิการผลิตให้ 2 ลำ โดยเรือดำน้ำU209นั้นไม่มีการนำเข้าประจำการในกองทัพเรือเยอรมัน
จังหวัดโพ้นทะเล

จังหวัดโพ้นทะเล  เป็นจังหวัดของฝรั่งเศสที่ตั้งอยู่นอกประเทศฝรั่งเศสภาคพื้นทวีปยุโรป ซึ่งหน่วยการบริหารเหล่านี้จะมีสถานะทางการเมืองเทียบเท่ากับจังหวัดในประเทศฝรั่งเศส เนื่องจากจังหวัดเหล่านี้ถือเป็นส่วนหนึ่งของฝรั่งเศสและสหภาพยุโรปโดยสมบูรณ์ จังหวัดโพ้นทะเลเหล่านี้จึงสามารถมีตัวแทนในสภานิติบัญญัติ วุฒิสภา และสภาเศรษฐกิจและสังคม การลงคะแนนเสียงเลือกตั้งรัฐสภายุโรป ตลอดจนใช้เงินสกุลยูโร จังหวัดโพ้นทะเลถือว่าเป็น แคว้นโพ้นทะเล ด้วย
เมื่อเดือนมีนาคม พ.ศ. 2554 จังหวัดโพ้นทะเลของฝรั่งเศสประกอบด้วย
การลงประชามติว่าด้วยสถานภาพของมายอต พ.ศ. 2552

การลงประชามติว่าด้วยการเลื่อนฐานะเป็นจังหวัดโพ้นทะเลของฝรั่งเศส ได้จัดขึ้นในมายอต เมื่อวันที่ 29 มีนาคม พ.ศ. 2552 มายอตได้เป็นอาณานิคมโพ้นทะเลของประเทศฝรั่งเศสตั้งแต่ พ.ศ. 2546 ข้อแตกต่างกับอีกสี่แคว้นที่คล้ายกัน (กัวเดอลุป มาร์ตีนิก เรอูว์นียง และเฟรนช์เกียนา) มายอตจะไม่เปลี่ยนสถานภาพไปเป็นจังหวัดโพ้นทะเลและแคว้นโพ้นทะเล แต่จะมีสภานิติบัญญัติเดียว ส่วนอีกสี่แคว้นนั้นจะมีทางเลือกว่าจะเปลี่ยนสถานภาพมาเป็นแบบนี้ด้วยเช่นกัน
มายอตกลายมาเป็นจังหวัดที่ 101 ของประเทศฝรั่งเศส และเป็นจังหวัดแรกที่มีประชากรชาวมุสลิมมากถึงร้อยละ 95 ในปี พ.ศ. 2554 ตามผลของการลงประชามติเห็นชอบ
การเคลื่อนไหวดังกล่าวได้รับการคัดค้านโดยสหภาพแอฟริกาและคอโมโรส ผู้ซึ่งระบุว่ามันเป็น "การยึดครองโดยต่างชาติ" และมีการประท้วงเกิดขึ้นหลายครั้งในโมโรนี เมืองหลวงของคอโมโรส ทางรองประธานาธิบดีของคอโมโรสระบุว่า การลงประชามติดังกล่าวเป็น "การประกาศสงคราม"
เบื้องหลัง.
เชื่อกันว่าหนึ่งในสามของประชากรมายอตเป็นผู้เข้าเมืองผิดกฎหมาย ซึ่งส่วนใหญ่มาจากประเทศเพื่อนบ้านที่ยากจน หมู่เกาะคอโมโรส การรวมกลุ่มเป็นสหภาพการเมืองกับฝรั่งเศสทำให้มายอตยังค่อนข้างมั่งคั่งอยู่ อย่างน้อยก็เมื่อเปรียบกับมาตรฐานในภูมิภาค เมื่อเปรียบเทียบกับคอโมโรสที่เป็นเอกราช คอโมโรสประสบกับความไร้เสถียรภาพทางเศรษฐกิจและการเมืองนับตั้งแต่ได้รับเอกราช และยังคงอ้างสิทธิ์เหนือมายอตว่าเป็นดินแดนส่วนหนึ่งของตน
ประธานาธิบดีฝรั่งเศส นีกอลา ซาร์กอซี สัญญาว่าจะจัดการลงประชามติกำหนดสถานภาพในอนาคตของมายอตระหว่างการเลือกตั้งประธานาธิบดีฝรั่งเศส ค.ศ. 2007
ชาวมายอตจำนวนมากหวังที่จะได้รับประโยชน์ทางเศรษฐกิจในอนาคตจากการลงมติเห็นชอบในการเลื่อนฐานะดังกล่าว อัตราการว่างงานในมายอตอยู่ที่มากกว่า 25% ในเวลาที่มีการลงประชามติ พ.ศ. 2552 ดังกล่าว
ผล.
การสำรวจความคิดเห็นล่วงหน้าระบุว่า มีผู้ลงคะแนนเสียง "เห็นชอบ" อย่างน้อยร้อยละ 95.2 ของผู้มาใช้สิทธิ์ทั้งหมด มีผู้มาใช้สิทธิ์เพียง 4.8% เท่านั้นที่คัดค้าน อัตราการลงคะแนนเลือกตั้งที่ประมาณการไว้คือ ชาวมายอตที่อ่านออกเขียนได้สูงถึงร้อยละ 61
กีฮุลงัน

กีฮุลงัน  เป็นเมืองที่ตั้งอยู่บนเกาะเนโกรส ทางตะวันออกเฉียงเหนือของจังหวัดเนโกรสโอเรียนตัล ประเทศฟิลิปปินส์ อยู่ห่างจากเมืองบาโคโลดไปทางทิศตะวันออกเฉียงใต้ประมาณ 72 กิโลเมตร จากการสำรวจประชากรในปี ค.ศ. 2000 มีประชากร 83,448 คน จาก 17,733 ครัวเรือน
กามิยันสแก

กามิยันสแก  ระหว่าง ค.ศ. 1936–2016 ใช้ชื่อว่า ดนีปรอดแซร์ฌึนสก์  เป็นนครตั้งอยู่ทางตอนกลางค่อนไปทางตะวันออกของประเทศยูเครน บนฝั่งขวาของแม่น้ำนีเปอร์ ห่างจากนครดนีปรอไปทางทิศตะวันตก 32 กิโลเมตร นครมีการผลิตซีเมนต์และเคมีภัณฑ์
ในวันที่ 19 พฤษภาคม ค.ศ. 2016 นครนี้ได้เปลี่ยนชื่อจากดนีปรอดแซร์ฌึนสก์เป็นกามิยันสแกซึ่งเป็นชื่อดั้งเดิม จากข้อมูลล่าสุดกามิยันสแกมีประชากรอยู่ประมาณ 273,700 คน การเปลี่ยนชื่อนครได้เปลี่ยนชื่อพร้อมกับสถานีไฟฟ้าพลังน้ำของนครเป็นโรงไฟฟ้าพลังน้ำกลางนีเปอร์
ดนีปรอ

ดนีปรอ  มีชื่อเดิมว่า เยคาเตรีโนสลัฟ (ค.ศ. 1787–1925) และ ดนีปรอแปตร็อวสก์ (ค.ศ. 1926–2016) เป็นเมืองที่ใหญ่ที่สุดเป็นอันดับที่ 4 ของประเทศยูเครน มีประชากร 1.1 ล้านคน ตั้งอยู่บนฝั่งขวาของแม่น้ำนีเปอร์ ทางตอนกลางค่อนไปทางตะวันออกของประเทศ เป็นชุมทางรถไฟ ศูนย์กลางการค้าข้าวสาลีทางตอนกลางของประเทศ ถ่านหิน เหล็ก ผลิตภัณฑ์เคมี ถุงเท้า รองเท้า เหล็กกล้า เครื่องจักรขนาดใหญ่ และผลิตภัณฑ์อาหาร
อาเอฟเซ อายักซ์

สโมสรฟุตบอลอัมสเตอร์ดัม "อายักซ์"  หรือ อาเอฟเซ อายักซ์  หรือที่รู้จักกันในชื่อ ไอแยกซ์ อัมสเตอร์ดัม  เป็นสโมสรฟุตบอลอาชีพจากกรุงอัมสเตอร์ดัม ประเทศเนเธอร์แลนด์ ถือเป็นหนึ่งในสโมสรที่ประสบความสำเร็จที่สุดในโลก (จากข้อมูลของสมาพันธ์ประวัติและสถิติฟุตบอลนานาชาติ) อายักซ์ติดอยู่อันดับ 7 ของสโมสรที่ประสบความสำเร็จที่สุดในยุโรปในศตวรรษที่ 20 เป็นหนึ่งใน 5 สโมสรที่ชนะการแข่งขันยูโรเปียนคัพ ถึง 3 สมัยติดต่อกันในปี 1971–1973 และในปี ค.ศ. 1972 ทีมชนะการแข่งขันลีกเอเรอดีวีซี, เคเอ็นวีบีคัพ และยูโรเปียนคัพ ส่วนถ้วยการแข่งขันระหว่างประเทศที่อายักซ์ได้รับคือ ถ้วยอินเตอร์คอนติเนนทัลคัพ 1995 และยูฟ่าแชมเปียนส์ลีก ในฤดูกาล 1994-95
สโมสรอายักซ์เล่นในสนามกีฬาอัมสเตอร์ดัมอาเรนา ที่เปิดเมื่อปี ค.ศ. 1996
ชื่อของสโมสรอายักซ์ มาจากชื่อของอาแจกซ์ วีรบุรุษในตำนานสงครามกรุงทรอย
ในปี ค.ศ. 2016 สัญลักษณ์ทีมอายักซ์ได้รับการจัดอันดับจากนิตยสารโฟร์โฟร์ทู นิตยสารฟุตบอลระดับโลกให้เป็นสัญลักษณ์ทีมฟุตบอลที่สวยที่สุดเป็นอันดับ 1 ของโลก
 "ณ วันที่ 31 สิงหาคม 2024"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ปล่อยยืม.
<templatestyles src="Template:Football squad player/styles.css" />
เกียรติประวัติ.
ระดับประเทศ.
1917–18, 1918–19, 1930–31, 1931–32, 1933–34, 1936–37, 1938–39, 1946–47, 1956–57, 1959–60, 1965–66, 1966–67, 1967–68, 1969–70, 1971–72, 1972–73, 1976–77, 1978–79, 1979–80, 1981–82, 1982–83, 1984–85, 1989–90, 1993–94, 1994–95, 1995–96, 1997–98, 2001–02, 2003–04, 2010–11, 2011–12, 2012–13, 2013–14, 2018–19, 2020–21, 2021–22
1916–17, 1942–43, 1960–61, 1966–67, 1969–70, 1970–71, 1971–72, 1978–79, 1982–83, 1985–86, 1986–87, 1992–93, 1997–98, 1998–99, 2001–02, 2005–06, 2006–07, 2009–10, 2018–19, 2020–21
1993, 1994, 1995, 2002, 2005, 2006, 2007, 2013, 2019
ระดับทวีปยุโรป.
1970–71, 1971–72, 1972–73, 1994–95
ออแล็งปิกเดอมาร์แซย์

ออแล็งปิกเดอมาร์แซย์  เป็นสโมสรฟุตบอลอาชีพฝรั่งเศส ตั้งอยู่ที่เมืองมาร์แซย์ ก่อตั้งในปี ค.ศ. 1899 ปัจจุบันเล่นอยู่ในลีกเอิง เป็นสโมสรที่ชนะการแข่งขันในลีกเอิงมากที่สุดเป็นอันดับ 2 ในฟุตบอลฝรั่งเศสรองจากแซ็งเตเตียน มาร์แซย์ชนะการแข่งขันในเฟรนช์แชมเปียนส์ 9 ครั้ง และได้รับกุปเดอฟร็องส์ เป็นสถิติ 10 ครั้ง ในปี ค.ศ. 1993 
สนามกีฬาเหย้าของสโมสรคือสตาดเวลอดรอม (Stade Vélodrome) สามารถบรรจุคน 60,031 คน ตั้งอยู่ทางใต้ของเมือง โดยทีมเล่นสนามนี้มาตั้งแต่ปี ค.ศ. 1937
ประวัติ.
มาร์แซย์ เป็นสโมสรแรกและสโมสรเดียวของฝรั่งเศส เคยก้าวขึ้นเป็นหนึ่งในยอดทีมของยุโรป พวกเขาเริ่มต้นจากความพ่ายแพ้ต่อ เซอร์เวน่า ซเวซด้า (หรือที่เราคุ้นเคยในชื่อ เร้ดสตาร์ เบลเกรด) ในการดวลจุดโทษรอบชิงชนะเลิศศึกยูโรเปียนคัพเมื่อปี 1991 ก่อนที่พวกเขาจะคว้าแชมป์รายการนี้ได้สำเร็จในอีก 2 ปีต่อมา ซึ่งได้มีการเปลี่ยนชื่อเป็น ยูฟ่า แชมเปียนส์ลีก จากประตูชัยของ บาซิล โบลี่ ซึ่งช่วยให้ทีมเฉือนชนะ เอซี มิลาน 1-0
ทว่าช่วงเวลาที่ยิ่งใหญ่ที่สุดของพวกเขากลบพังพินาศ หลังมีการเปิดโปงว่า นักเตะของ วาล็องเซียน ทีมร่วมลีกเอิงที่กำลังหนีตกชั้นในตอนนั้น ถูก แบร์กนาร์ ตาปี ประธานสโมสรโอแอ็มในช่วงเวลาดังกล่าวติดสินบน เพื่อให้พวกเขาอ่อนข้อต่อมาร์แซย์ในเกมที่ทั้งคู่พบกัน 1 สัปดาห์ก่อนพบมิลาน ลดความเสี่ยงจากอาการบาดเจ็บก่อนเกมสำคัญ
นั่นทำให้เรื่องนี้กลายเป็นข่าวใหญ่โต มีการสอบสวนครั้งใหญ่ ก่อนที่ตาปีจะไม่รอดต้องโทษจำคุกในปี 1995 นอกจากนี้ ฌอง-ปิแอร์ เบอร์เน่ส์ ผู้จัดการทั่วไปของสโมสร และ ฌอง-ฌักส์ เอเดลี่ กองกลางของทีมที่ตาปีให้เป็นตัวกลางต่างก็โดนโทษจำคุกล่วงหน้า ถึงแม้โทษของรายหลังจะได้รับการลดเหลือเพียงรอลงอาญาก็ตาม
เรื่องอื้อฉาว.
ยิ่งไปกว่านั้น มาร์แซย์ยังถูกตัดสินริบแชมป์ลีกเอิงที่ได้เมื่อปี 1993 ทำให้ตำแหน่งแชมป์ว่างลงหลัง ปารีแซ็ง-แฌร์แม็ง ปฏิเสธที่จะขึ้นเป็นแชมป์แทน พร้อมถูกตัดสิทธิ์ในการป้องกันแชมป์ยูฟ่า แชมเปียนส์ลีก รวมถึงลงแข่งในรายการยูฟ่า ซูเปอร์คัพ กับอินเตอร์คอนติเนตัล คัพ อีกด้วย
และเพียงปีถัดมา ซึ่งพวกเขาจบในตำแหน่งรองแชมป์ถัดจากเปแอสเชและได้ไปเล่นในศึกยูฟ่าคัพ มาร์แซย์ก็ถูกปรับตกชั้นจากปัญหาทางการเงินกับเรื่องอื้อฉาวที่เกิดขึ้นกับตัวของตาปี และแม้พวกเขาจะคว้าแชมป์ลีกเดอซ์ได้ในฤดูกาลต่อมา โอแอ็มก็จำต้องอยู่ลีกรองต่ออีกปีเมื่อสโมสรยื่นขอล้มละลาย
กลับมาสำเร็จบนลีกเอิงอีกครั้ง.
หลังกลับสู่ลีกสูงสุดได้อีกครั้ง มาร์แซย์สามารถคว้าแชมป์ลีกสูงสุดได้เพียงหนเดียวเมื่อปี 2010 เมื่อพวกเขาถูกบดบังรัศมีจาก ลียง ที่คว้าแชมป์ 7 สมัยซ้อน รวมถึงเศรษฐีใหม่อย่างเปแอสเช ซึ่งนอกจากแชมป์ลีกเอิงครั้งนั้นแล้ว ผลงานเมื่อปี 2004 ที่ ดิดิเย่ร์ ดร็อกบา แบกทีมไปถึงรอบชิงชนะเลิศยูฟ่าคัพ ก็ดูจะเป็นแสงสว่างวาบเดียวจากอดีตยักษ์ใหญ่รายนี้
กระทั่งความเปลี่ยนแปลงมาถึงในถิ่น สตาดเวลอดรอม เมื่อ แฟรงค์ แม็คคอร์ท นายทุนชาวอเมริกันเข้ามาซื้อสโมสร มาร์แซย์กลับมามีชีวิตชีวาภายใต้การคุมทีมของ รูดี้ การ์เซีย อดีตนายใหญ่ ลีลล์ และ โรม่า ที่พาทีมมีลุ้นโควต้าแชมเปียนส์ลีกอย่างต่อเนื่อง รวมถึงการปรับปรุงรังเหย้าของพวกเขาให้กลับมาสง่างามน่าเกรงขามอีกครั้ง
แต่ถึงกระนั้น แม้พวกเขาจะมีฤดูกาลน่าประทับใจเมื่อได้ ฟลอรีย็อง โตแว็ง กลับมาแจ้งเกิดใหม่ด้วยการทำไป 22 ประตู 11 แอสซิสต์ในลีก รวมถึง ดิมิทรี ปาเยต
 "ณ วันที่ 18 กรกฎาคม ค.ศ. 2024"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เมด อิน ไทยแลนด์ (แก้ความกำกวม)

เมด อิน ไทยแลนด์ (แปลว่าผลิตในประเทศไทย) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รางวัลภาพยนตร์แห่งชาติ สุพรรณหงส์ ครั้งที่ 1

พิธีมอบรางวัลภาพยนตร์แห่งชาติ สุพรรณหงส์ ครั้งที่ 1 ประจำปี พ.ศ. 2534 จัดขึ้นเมื่อวันที่ 25 มกราคม พ.ศ. 2535
ผลการตัดสิน.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
ฟีเนียสกับเฟิร์บ

ฟีเนียส กับ เฟิร์บ  เป็นซีรีส์โทรทัศน์แอนิเมชัน แนวตลกคอมเมดี้ ออกอากาศครั้งแรกวันที่ 17 สิงหาคม ค.ศ. 2007 ทางดิสนีย์แชนแนล และ ออกอากาศวันที่ 1 มีนาคม ค.ศ. 2009 ทาง ITV ประเทศอังกฤษ ปัจจุบันสิ้นสุดการออกอากาศที่ซีซั่นที่ 5 (ค.ศ. 2025)
 เพศ - ชาย
 อายุ - 9 ปี
 สูง - 136 ซม.
 น้ำหนัก - 32.2 กก.
 สัญชาติ - อเมริกัน
 - ฟีเนียส เป็นลูกของ ลินดา ฟลินน์ มีพี่ชื่อว่า แคนเดซ ฟลินน์ และมีพี่ต่างพ่อชื่อว่า เฟิร์บ เฟลชเชอร์ เขามักจะคิดค้นสิ่งประดิษฐ์แปลกๆร่วมกับเฟิร์บโดยที่มี บัลจีตต์ อิสเบลล่า บิวฟอร์ด ร่วมถึงเนตนารีหมู่ 46231 เขามักพูดมาก พูดปลุกใจเก่งและทุกครั้งที่เขาคิดไอเดียดีๆออก มักจะพูด " เฟิร์บ! วันนี้ฉันรู้แล้วว่าจะทำอะไรดี " และคอยแต่จะหาวิธีสร้างความสุขจากทุกๆ วันในช่วงปิดเทอมอยู่เสมอเพื่อจะได้ไม่เบื่อ
 เพศ - ชาย
 อายุ - 10 ปี
 สูง - 142 ซม.
 น้ำหนัก- 39.3 กก.
 สัญชาติ - อังกฤษ
 - เฟิร์บมีพ่อชื่อว่า ลอเลนช์ เฟลชเชอร์ และมีแม่เลี้ยงชื่อ ลินดา ฟลินน์/เฟลชเชอร์ เขาฉลาดเป็นมันสมองผู้อยู่เบื้องหลังอุปกรณ์และเครื่องมือต่างๆ ของฟีเนียส 
เขามักร่วมมือกับฟีเนียสคิดค้นสิ่งประดิษฐ์ขึ้นมา พูดน้อย และเขาชอบ วาเนสส่า ดูเฟนชเมิร์ซ ลูกสาวของ ดร.ดูเฟนชเมิร์สด้วยที่อายุมากกว่าเขาหกปี
 - เธอเป็นพี่สาวคนโตของบ้านฟลินน์ เธอมีหน้าที่คอยฟ้องแม่เกี่ยวกับการกระทำแปลกๆ ของฟีเนียสและเฟิร์บ เป็นคนขี้ฟ้อง ขี้โวยวาย รักสวยรักงาม
เมื่อเห็นน้องสร้างของแปลกๆ จะรีบไปฟ้องแม่เลย ถ้าเห็น แต่ก็ไม่เคยฟ้องสำเร็จเลย
 - ทำงานที่ร้าน Mr. Slushy Burger เขาเป็นคนหน้าตาดี พูดจาไพเราะ สมบูรณ์แบบเป็นสุภาพบุรุษ และเป็นเด็กหนุ่มที่ Candace แอบชอบ
 - เธอเป็นเพื่อนสนิทสุดๆของCandace เธอคอยเตือน Candace เสมอว่ายังมีอะไรน่าทำอีกตั้งเยอะแทนที่จะปล่อยให้เธอฟ้องแม่ของฟีเนียสและเฟิร์บ
 - คือเพื่อนผู้ชาญฉลาดของ Phineas และ Ferb เขามีความสุขที่ได้ช่วยเด็กทั้งสองในการทำไอเดียสุดบรรเจิดให้กลายเป็นจริง
 - เป็นเด็กชายตัวโตแถวบ้าน เขาไม่ค่อยฉลาด ชอบอวดดี รังแกเด็กคนอื่น และสมาธิสั้น เป็นเพื่อนสนิทของบัลจีตต์
 - เธอเป็นเพื่อนสาวของPhineas กับ Ferb มักถูกลากเข้าร่วมการผจญภัยและการช่วยเหลืองานและสิ่งประดิษฐ์ของ Phineas และ Ferb เสมอ อีกทั้งยังเป็นผู้ช่วยของPhineas กับ Ferb ในยามจำเป็น มักถูกให้จับคู่กับPhineas
 - ตุ่นปากเป็ดสีเขียวสัตว์เลี้ยงของPhineas กับ Ferb ปกติเขาจะทำตัวให้เรียบง่ายและไร้เดียงสาเข้าไว้เวลาที่อยู่ฟีเนียสกับเฟิร์บ แต่อีกด้านหนึ่งเขาเป็นสายลับให้องค์กรนึงมีชื่อเรียกว่าสายP
นี่แหละคือวิธีของ Perry ในการปกปิดตัวตนที่แท้จริงขณะที่ตามสืบและต่อสู้กับ Dr. Doofenshmirtz
 - เป็นนักวิทยาศาสตร์ที่ฉลาดแต่ชอบนำการทดลองมาใช้ในทางที่ผิด ชอบวางแผนการจะครองพื้นที่สามรัฐ เป็นศัตรูตลอดกาลของแพร์รี่(บางครั้งก็เป็นเพื่อนกัน) ข้อดีของเขาคือรักลูกมาก ยอมทำทุกอย่างให้ลูกสาวอย่างวาเนสซ่าพอใจ
 - ลูกสาวสุดที่รักของดร.ไฮนซ์ ดูเฟนชเมิร์ซ อายุ16ปี ไม่ชอบอะไรหวานๆ
เรียงตามวันที่ออกอากาศ
Phineas and Ferb: Across the 2nd Dimension
Phineas and Ferb's Musical Cliptastic Countdown 2
Phineas and Ferb Summer Belongs to You!
Phineas and Ferb Musical Cliptastic Countdown
Phineas and Ferb Christmas Vacation!
Phineas and Ferb Spot the Diff
Phineas and Ferb's Star Wars
Phineas and Ferb's Mission Marvel
Phineas and Ferb's Candace Against The Universe
เจิง หย่าหนี

เจิง หย่าหนี  เกิดเมื่อวันที่ 23 มกราคม พ.ศ. 2532 เป็นนักกอล์ฟชาวไต้หวัน ปัจจุบันเล่นอยู่ในแอลพีจีเอทัวร์ เธอเป็นผู้เล่นที่อายุน้อยที่สุดที่สามารถคว้าแชมป์เมเจอร์ได้ถึง 3 แชมป์ และยังเคยเป็นนักกอล์ฟหญิงมือ 1 ของโลกมาแล้ว
ประวัติขณะเป็นมือสมัครเล่น.
เจิงเป็นผู้เล่นที่มีผลงานดีมาตลอดในช่วงปี 2004-2006 ในประเทศไต้หวัน และรายการสำคัญก็คือ การแข่งขัน U.S. Women's Amateur Public Links ในปี 2004 ซึ่งเธอสามารถคว้าแชมป์มาครองได้ โดยการเอาชนะ มิเชล วี อันดับ 2 ด้วยสกอร์ 1 Up
ประวัติการเล่นอาชีพ.
เจิงเทิร์นโปรเมื่อปี 2007 โดยเริ่มจากการเล่นใน เลดี้ส์ เอเชี่ยน กอล์ฟ ทัวร์และชนะรายการ the DLF Women’s Indian Open และหลังจากผ่านการเข้าโรงเรียนคัดเลือกแล้ว เธอได้เข้าเป็นสมาชิกในแอลพีจีเอทัวร์ในปี 2008 และปีแรกของเธอในแอลพีจีเอทัวร์ เธอชนะการแข่งขันรายการแรก คือรายการ LPGA Championship ทำให้เธอกลายเป็นผู้เล่นไต้หวันคนแรก ที่ชนะรายการเมเจอร์ในแอลพีจีเอทัวร์ และเป็นผู้เล่นที่อายุน้อยที่สุดที่ชนะรายการเมเจอร์นี้ (เป็นอันดับที่ 2 หากนับรวมรายการเมเจอร์ทั้ง 4 รายการ)
ในปี 2008 นี้เองทำให้เธอได้รับรางวัล LPGA Rookie of the Year (ผู้เล่นหน้าใหม่ยอดเยี่ยมแห่งปี)
และในปี 2009 เธอกลายเป็นผู้เล่นในแอลพีจีเอทัวร์ที่สามารถทำเงินรางวัลสะสมเกิน 2 ล้านเหรียญ ได้เร็วที่สุด โดยใช้เวลาเพียง 1 ปี, 1 เดือน และ 13 วัน (32 รายการแข่งขัน) ทำลายสถิติของ พอลล่า ครีมเมอร์ ที่ทำไว้ 1 ปี, 4 เดือน, 16 วัน เมื่อปี 2006
ในปี 2010 เธอชนะการแข่งขันเมเจอร์แรกของปี คราฟท์ นาบิสโก แชมป์เปี้ยนชิพ และในปีเดียวกัน เธอยังชนะรายการเมเจอร์ วีเมนส์ บริติช โอเพ่น อีกรายการด้วย ทำให้เธอกลายเป็นผู้เล่นที่อายุน้อยที่สุด ที่ชนะรายการเมเจอร์ทั้ง 3 รายการ
ในปี 2011 เธอเริ่มต้นฤดูกาลด้วยการชนะรายการ ISPS Handa Women's Australian Open และ ANZ RACV Ladies Masters ซึ่งทั้งสองรายการนั้นจัดขึ้นที่ประเทศออสเตรเลีย และเป็นรายการแข่งขันของเลดี้ส์ยูโรเปี้ยนทัวร์ ทำให้ได้ขยับขึ้นเป็นนักกอล์ฟหญิงมือ 1 ของโลก คนล่าสุด เธอชนะอีกครั้งกับรายการแข่งขันแรกปีในแอลพีจีเอทัวร์ Honda LPGA Thailand
ผลงาน.
แชมป์ในแอลพีจีเอทัวร์ (15).
รายการแข่งขันที่เป็นรายการเมเจอร์ จะแสดงด้วย ตัวหนา
สายมิโตะ

สายมิโตะ (; โรมาจิ: "Mito-sen") เป็นเส้นทางรถไฟให้บริการระหว่างสถานีโอยามะ จังหวัดโทจิงิ กับสถานีโทโมเบะ จังหวัดอิบารากิ ประเทศญี่ปุ่น มีระยะความยาวทั้งสิ้น 50.2 กิโลเมตร ดำเนินงานโดยบริษัทรถไฟญี่ปุ่นตะวันออก (JR East)
พระยาโบราณราชธานินทร์ (พร เดชะคุปต์)

มหาอำมาตย์โท พระยาโบราณราชธานินทร์ นามเดิม พร เดชะคุปต์ (28 กุมภาพันธ์ พ.ศ. 2415 – 30 เมษายน พ.ศ. 2479) เป็นอดีตข้าราชการไทยสังกัดกระทรวงมหาดไทย ผู้ดำรงตำแหน่งเป็นสมุหเทศาภิบาลมณฑลกรุงเก่า มีชื่อเสียงจากความรอบรู้ในประวัติศาสตร์ไทยสมัยกรุงศรีอยุธยา และการเป็นผู้บุกเบิกการค้นคว้าทางโบราณคดีที่เกี่ยวข้องกับประวัติศาสตร์กรุงศรีอยุธยา
ประวัติ.
มหาอำมาตย์โท พระยาโบราณราชธานินทร์ สยามินทรภักดีพิริยพาหะ มีนามเดิมว่า พร เดชะคุปต์ เกิดเมื่อวันพุธที่ 28 กุมภาพันธ์ พ.ศ. 2415 ในรัชสมัยของพระบาทสมเด็จพระจุลจอมเกล้าเจ้าอยู่หัว ที่บ้านริมคลองบางกอกน้อย ธนบุรี โดยเป็นบุตรขุนฤทธิ์ดรุณเสรฐ (เดช เดชะคุปต์) สารวัตรใหญ่มหาดเล็กเวรฤทธิ์ กับ นางฤทธิ์ดรุณเสรฐ (ไผ่ สกุลเดิม กันตามะระ) มีพี่น้องร่วมบิดามารดาเดียวกัน 6 คน คือ 
ในวัยเด็ก พระยาโบราณราชธานินทร์ได้รับการศึกษาที่วัดยี่ส่าย ต่อมาบิดาได้ถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ระหว่างนี้ได้ศึกษาเล่าเรียนกับพระยาศรีสุนทรโวหาร และเมื่อมีการจัดการศึกษาสมัยใหม่อย่างตะวันตก บิดาจึงได้นำไปถวายตัวกับสมเด็จพระเจ้าบรมวงศ์เธอ กรมพระยาดำรงราชานุภาพ และได้เข้าเรียนที่โรงเรียนพระตำหนักสวนกุหลาบ ในพระบรมมหาราชวัง เมื่อสำเร็จการศึกษาจากโรงเรียนพระตำหนักสวนกุหลาบในปี พ.ศ. 2432 จึงได้เป็นครูช่วยสอนที่โรงเรียนพระตำหนักสวนกุหลาบจนกระทั่งได้เริ่มเข้ารับราชการในปีถัดมา
ครอบครัว.
ในปี พ.ศ. 2440 พระยาโบราณราชธานินทร์ เมื่อครั้งยังมีบรรดาศักดิ์เป็นหลวงอนุรักษ์ภูเบศร ได้สมรสกับนางสาวจำเริญ (สกุลเดิม อินทุสุต) ธิดาพระเทพเยนทร์ (ถนอม อินทุสุต) กับนางนวม ที่กรุงเทพฯ มีบุตรธิดาด้วยกัน 5 คนคือ
นอกจากนี้พระยาโบราณราชธานินทร์ยังมีบุตรธิดากับภรรยาท่านอื่นอีก 11 คน คือ
ปัจจุบันยังคงเหลือบุตรที่ยังชีวิตอยู่สองท่าน คือ นางสมบูรณ์ ทรรพมัทย์ และ รองศาสตราจารย์วรรณศิริ เดชะคุปต์
เครื่องราชอิสริยาภรณ์.
พระยาโบราณราชธานินทร์ (พร เดชะคุปต์) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เชิงอรรถ.
<templatestyles src="Reflist/styles.css" />
ตอมัช กุชต์ชัก

ตอมัช มีรอสวัฟ กุชต์ชัก ([ˈtɔmaʂ ˈkuʂtʂak] ; เกิด 20 มีนาคม ค.ศ. 1982) เป็นนักฟุตบอลชาวโปแลนด์ เล่นครั้งล่าสุดให้กับเบอร์มิงแฮมซิตีในตำแหน่งผู้รักษาประตู 
ในสื่อมวลชนไทยสะกดชื่อเขาว่า "โทมัสซ์ คุสซ์แซค" ซึ่งอ่านเสมือนเป็นภาษาอังกฤษ
สถาบันคุณวุฒิวิชาชีพ (องค์การมหาชน)

สถาบันคุณวุฒิวิชาชีพ (องค์การมหาชน)  หรือ สคช. เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสถาบันคุณวุฒิวิชาชีพ (องค์การมหาชน) พ.ศ. 2554 ซึ่งประกาศในราชกิจจานุเบกษา เมื่อวันที่ 30 มีนาคม พ.ศ. 2554 เพื่อพัฒนาและผลักดันระบบคุณวุฒิวิชาชีพของไทย ด้วยการจัดทำมาตรฐานอาชีพให้ได้มาตรฐานสากล กำหนดองค์กรเพื่อรับรองสมรรถนะบุคคล และเป็นศูนย์กลางข้อมูลเกี่ยวกับคุณวุฒิวิชาชีพแและมาตรฐานอาชีพ โดยมีเป้าหมายในการขับเคลื่อนประเทศไปสู่การเป็นเศรษฐกิจสังคมฐานความรู้ พัฒนากำลังคนของประเทศให้สอดคล้องกับความต้องการของตลาดงาน เพิ่มขีดความสามารถของทรัพยากรมนุษย์ และสร้างมูลค่าเพิ่มทางเศรษฐกิจของประเทศอย่างยั่งยืน
ภารกิจหน้าที่.
สถาบันคุณวุฒิวิชาชีพ (องค์การมหาชน) ได้ถูกจัดตั้งขึ้นโดยมีวัตถุประสงค์ดังนี้
สถาบันคุณวุฒิวิชาชีพ (องค์การมหาชน) เป็นหน่วยงานหลักที่ร่วมมือกับภาครัฐและเอกชนในการสนับสนุนการจัดทำมาตรฐานอาชีพในสาขาต่างๆ เพื่อให้มาตรฐานอาชีพที่จัดทำร่วมกันเป็นที่ยอมรับจากผู้มีส่วนได้ส่วนเสีย และเกิดการนำไปใช้จริง อีกทั้งยังมีภารกิจในการรับรองและประเมินองค์กรที่ทำหน้าที่รับรองสมรรถนะของบุคคล โดยทดสอบการประยุกต์ใช้ความรู้ ทักษะ และความสามารถในการประกอบอาชีพของบุคคล รวมถึงเทียบโอนคุณวุฒิวิชาชีพกับคุณวุฒิทางการศึกษา โดยอ้างอิงตามกรอบคุณวุฒิวิชาชีพ และเป็นศูนย์กลางข้อมูลเกี่ยวกับระบบคุณวุฒิวิชาชีพ และ มาตรฐานอาชีพ ของประเทศไทย
การบริการ.
สถาบันคุณวุฒิวิชาชีพ (องค์การมหาชน) ได้จัดทำระบบฐานข้อมูลการให้บริการระบบคุณวุฒิวิชาชีพ ซึ่งเป็นระบบศูนย์กลางข้อมูลเกี่ยวกับระบบคุณวุฒิวิชาชีพ และมาตรฐานอาชีพของไทย ผ่านทางเว็บไซต์ tpqi-net.tpqi.go.th 
การประเมินผล.
จากการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ประจำปี 2564 โดยมีหน่วยงานภาครัฐ องค์กรอิสระ องค์กรส่วนท้องถิ่น รัฐวิสาหกิจ และองค์การมหาชน เข้าร่วมการประเมิน 8,300 หน่วยงาน ผลประเมินสถาบันคุณวุฒิวิชาชีพ (องค์การมหาชน) หรือ สคช. อยู่ในระดับ AA ได้ 97.38 คะแนน จากคะแนนเต็ม 100 คะแนน อยู่อันดับ 3 จาก 55 หน่วยงานองค์การมหาชน สะท้อนให้เห็นถึงความสำเร็จในการเป็นหน่วยงานต้นแบบด้านคุณธรรมและความโปร่งใสให้แก่หน่วยงานอื่นๆ ได้
สำหรับตัวชี้วัดในด้านการป้องกันการทุจริต การเปิดเผยข้อมูล สคช. ได้ 100 คะแนนเต็ม ขณะที่การปฏิบัติหน้าที่ 99.45 คะแนน สะท้อนให้เห็นถึงประสิทธิภาพในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน มีการพัฒนาเปิดเผยข้อมูล และการให้บริการสาธารณะผ่านระบบ e-service มากขึ้น ง่ายต้องการเข้าถึงข้อมูลที่เป็นประโยชน์ต่อสาธารณะ และการมีส่วนร่วมของประชาชนที่สามารถร่วมตรวจสอบการปฏิบัติงานหน่วยงานภาครัฐได้
นิกอลา ฌีกิช

นิกอลา ฌีกิช  เกิดเมื่อวันที่ 25 กันยายน ค.ศ. 1980 เป็นนักฟุตบอลชาวเซอร์เบีย ปัจจุบันเล่นอยู่ในฟุตบอลลีกแชมเปียนชิปกับสโมสรฟุตบอลเบอร์มิงแฮมซิตี ในตำแหน่งกองหน้าตัวกลาง เขามีความสูง 2.02 ม. (6 ฟุต 7 นิ้วครึ่ง)
เนียร์เพลต์

เนียร์เพลต์  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 16,000 คน เกิดขึ้นจากการควบรวมเนียร์เพลต์และซินต์-ฮุยเบรชต์ส-ลิลล์เข้าไว้ด้วยกันในปี ค.ศ. 1976 โดยมีคลองโบคอลต์-เฮเรนทอลส์ไหลผ่านใจกลางเมือง และมีแม่น้ำโดมเมลเป็นพรมแดนธรรมชาติระหว่างเนียร์เพลต์กับโอเวอร์เพลต์ จากนั้นก็ไหลผ่านเขตอนุรักษ์ธรรมชาติฮาเคเฟนบริเวณชายแดนประเทศเนเธอร์แลนด์
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
แจสมิน

แจสมิน  เป็นกลุ่มนักร้อง นักดนตรี แนวเพลง ป๊อปร็อก ประกอบด้วยสมาชิก 4 คน เป็นกลุ่มดนตรีในค่ายอาร์เอส
ประวัติ.
แจสมิน (Jeasmine) คือกลุ่มนักดนตรีร็อกน้องใหม่จากค่ายอาร์เอส ประกอบด้วย แจสมิน-นักร้องนำ แอ๊พ-เบส ต้ำ-กีต้าร์ เนม-กลอง ซึ่งเป็นวงดนตรีที่รวมตัวกันจากการมีนักดนตรี 3 คนก่อน แล้วจากนั้นมีอาจารย์คนหนึ่งได้แนะนำแจสมินมารู้จักกัน เลยได้มารวมตัวกันกลายเป็นวง แจสมิน(Jeasmine) โดยรวมตัวกันมาได้ประมาณ 4 ปี ซึ่งก่อนหน้านี้ วงร็อกน้องใหม่ที่มีความสามารถมากประสบการณ์ มีฝีมือบนถนนดนตรีสายร็อก ผ่านเวทีประกวดมามากมาย ซึ่งในขณะนี้วงแจสมินได้รับการตอบรับอย่างดี
แจสมินได้เปิดตัวซิงเกิลแรก คือ "ไม่ไหวก็ต้องทำ" ที่มีแนวเพลงที่มากกว่าป๊อปร็อกขึ้นไปอีก มีเนื้อหาที่ประชดประชัน และเจ็บ ซึ่งเพลงนี้ได้ใช้เวลาทำภายในเวลา 2 เดือน ซึ่งซิงเกิลเปิดตัวในครั้งนี้ได้รับการตอบรับเป็นอย่างดี และในเวลาถัดมาก็ได้ปล่อยซิงเกิลที่ 2 คือ "รักก็ไม่รัก ทิ้งก็ไม่ทิ้ง" มาให้ฟังกันทั่วประเทศ
ฟอกชัน

ฟอกชัน  เป็นเมืองหลักของเทศมณฑลวรันชา ในประเทศโรมาเนีย ตั้งอยู่ทางตอนกลางค่อนไปทางตะวันออกของประเทศ ผลิตเหล้าองุ่น เมืองมีประชากรราว 101,854 คน (ข้อมูลปี ค.ศ. 2002)
วิทยาศาสตร์การประมง

วิทยาศาสตร์การประมง  เป็นสาขาวิชาว่าด้วยการจัดการและความเข้าใจด้านการประมง ซึ่งประกอบด้วยหลายสาขาวิชาทางวิทยาศาสตร์ที่เกี่ยวข้องกับวิชาด้านสมุทรศาสตร์ ชีววิทยาทางทะเล การอนุรักษ์ทางทะเล นิเวศวิทยา พลศาสตร์ประชากร เศรษฐศาสตร์ และการจัดการ หรือในสาขาใหม่ที่เกิดขึ้น อย่างเช่น เศรษฐศาสตร์เชิงชีววิทยา
วิทยาศาสตร์การประมง เป็นสาขาวิชาที่สอนในมหาวิทยาลัย ที่อาจเจาะจงเฉพาะในระดับปริญญาตรี ปริญญาโท หรือ ปริญญาเอก บางมหาวิทยาลัยมีภาควิชาวิทยาศาสตร์การประมงโดยเฉพาะ
วิทยาศาสตร์การประมง เริ่มมีมาราวปี ค.ศ. 1890 ในสาขาวิชาที่ผสมผสานระหว่างสาขาสัตววิทยากับสถิติ แต่ประยุกต์ในรูปแบบและการใช้งานใหม่
อิสริยะ อภิชัย

อิสริยะ อภิชัย มีชื่อจริงว่า เรวดี มาลัยศรี ชื่อเล่น เร เกิดวันที่ 12 มีนาคม 2513 ได้รับตำแหน่งมิสไทยแลนด์เวิลด์ ในปี พ.ศ. 2534 รวมทั้งตำแหน่งขวัญใจช่างภาพสื่อมวลชนในปีเดียวกันนี้ด้วย และได้เป็นตัวแทนสาวไทยไปประกวดมิสเวิลด์ ปี 1991 ที่ แอตแลนตา สหรัฐอเมริกา ภูมิลำเนาเดิมเป็นชาวอ่างทอง อำเภอวิเศษชัยชาญ และเคยศึกษาที่โรงเรียนอ่างทองปัทมโรจน์วิทยาคม
ผลงาน.
มิวสิควีดีโอ.
นางเอกมิวสิควีดีโอเพลง กุหลาบแดง ของ ไก่ พรรณนิภา
รีมสต์

รีมสต์  เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม มีประชากรประมาณ 16,000 คน ล้อมรอบไปด้วยโตงเงอเริน, ฮุเซิลต์, บิลเซิน และลานาเกิน ในมณฑลลิมเบิร์ก, บาซ็องฌ์ และอีสในมณฑลลีแยฌ และมาสทริชท์ในประเทศเนเธอร์แลนด์
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
บีทีอาร์-3

บีทีอาร์-3 (BTR-3) เป็นรถลำเลียงพลหุ้มเกราะแบบล้อยาง ขนาด 8×8 ล้อ ผลิตโดยบริษัท Kharkiv Morozov Machine Building Design Bureau (KMDB) จากประเทศยูเครน ได้รับการออกแบบโดยบริษัท ADCOM Manufacturing จากสหรัฐอาหรับเอมิเรตส์ ปัจจุบันมีประจำการอยู่ใน อาเซอร์ไบจาน ชาด คาซัคสถาน กองทัพพม่า สหรัฐอาหรับเอมิเรตส์ กองทัพบกไทย และไนจีเรีย 
ตัวรถมีน้ำหนัก 16.4 ตัน บรรทุกพลขับ 3 นาย และลำเลียงพลอีก 6 นาย ใช้เครื่องยนต์ดีเซล Deutz AG ขนาด 326 แรงม้าของเยอรมนี สามารถวิ่งด้วยความเร็วสูงสุด 85 กิโลเมตรต่อชั่วโมง อาวุธหลักประกอบด้วยปืนใหญ่ขนาด 30 มม. และปืนกลขนาด 7.62 มม. รถลำเลียงพลบีทีอาร์-3 เป็นพาหนะสะเทินน้ำสะเทินบก สามารถลอยน้ำและขับเคลื่อนด้วยเครื่องพ่นน้ำที่ติดตั้งอยู่ด้านท้าย
คุณสมบัติของรถเกราะล้อยาง BTR-3E1.
ในน้ำ 8-10 กม./ชม.
ในภูมิประเทศ 350 กม.
โธ่!! นึกว่าโง่

Les Sous-doués เป็นภาพยนตร์ตลกภาษาฝรั่งเศสที่เขียนบทและกำกับโดย โคล้ด ซีดี้ ออกฉายในปี ค.ศ. 1980 นอกประเทศฝรั่งเศสรู้จักในชื่อ The Under-Gifted หรือ IQ=0 ฉายในประเทศไทยด้วยชื่อ โธ่!! นึกว่าโง่ หรือ ไอคิวซีโร่
เนื้อเรื่องกล่าวถึงกลุ่มนักศึกษามหาวิทยาลัยแห่งหนึ่ง ที่ต้องเตรียมการสอบเพื่อให้จบการศึกษาระดับปริญญาตรี แต่นักศึกษากลุ่มนี้ไม่มีใครตั้งใจอ่านหนังสือสอบ กลับใช้สารพัดวิธีการในการโกง ลอกข้อสอบ และแอบนำเฉลยเข้าห้องสอบ ถึงแม้นักศึกษากลุ่มนี้จะจบมาได้อย่างทุลักทุเล แต่เมื่อเวลาผ่านไปสิบปีทุกคนต่างก็ประสบความสำเร็จ มีความก้าวหน้าในอาชีพการงานกันทุกคน
ภาษาตะกัว

ภาษาตะกัว มีผู้พูดทั้งหมด 12,800 คน (พ.ศ. 2543) ทางภาคใต้ของเวียดนาม ใกล้เคียงกับภาษากัวและภาษากะโยง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
ภาษาไทเติ๊ก

ภาษาไทเติ๊ก ใช้ในเมืองเติ๊ก (จังหวัดเซินลา ทางภาคตะวันตกเฉียงเหนือของประเทศเวียดนาม จัดอยู่ในตระกูลภาษาขร้า-ไท กลุ่มภาษากัม-ไท ใกล้เคียงกับภาษาไทขาว ภาษาไทเติ๊กมีระบบอักษรส่วนตัว มีเสียงพยัญชนะ 22 เสียง สระ 13 เสียง วรรณยุกต์มี 6 เสียงสำหรับพยางค์เปิด และ 3 เสียงสำหรับพยางค์ปิด
สเตฟานี แม็กแมน

สเตฟานี แม็กแมน เลเวสก์ (Stephanie McMahon Levesque) หรือ สเตฟานี แม็กแมน (Stephanie McMahon) เกิด 24 กันยายน ค.ศ. 1976 นักธุรกิจ, ผู้จัดการส่วนตัว, นักมวยปล้ำอาชีพชาวอเมริกัน เจ้าของผู้ถือหุ้นส่วนน้อย และหัวหน้ายี่ห้อเจ้าหน้าที่ของWWE อดีตผู้จัดการทั่วไปของสแมคดาวน์, และอดีตผู้บริหารสมาคม WWE เป็นลูกสาวของประธานและ CEO ของ WWE วินซ์ แม็กแมน, อดีต CEO/ผู้สมัครวุฒิสภาสหรัฐอเมริกา ลินดา แม็กแมน, น้องสาวของเชน แม็กแมน ภรรยาของอดีตนักมวยปล้ำ ทริปเปิลเอช
Responsible for the creative design, plans, and initiatives for WWE television.
Responsible for overseeing the creative writing process, development, and management of WWE creative team.
Responsible for the creative development for all of WWE television including live and televised events and pay-per-views, as well as event bookings. Stephanie also served as a backstage producer/director.
Responsible for leading WWE's effort's and brand reputation among key constituencies including investors, media, business partners, and advertisers. As well as marketing mom and kids initiatives.
นีวเวอร์แกร์เกิน

นีวเวอร์แกร์เกิน  เป็นเทศบาลในมณฑลลิมเบิร์กของประเทศเบลเยียม ด้วยประชากรประมาณ 6,600 คน ภายในพื้นที่ 2,237 เฮกตาร์ จึงทำให้นีวเวอร์แกร์เกินเป็นหนึ่งในเทศบาลที่เล็กที่สุดของมณฑลลิมเบิร์ก เมืองที่อยู่รอบนีวเวอร์แกร์เกินได้แก่ เคตแบ็ตส์ในมณฑลเฟลมิชบราบันต์ทางตะวันตก, แฮร์ก-เดอ-สตัดในทางเหนือ, ฮัสเซิลต์ทางตะวันออกเฉียงเหนือ, อัลเกินทางตะวันออก และซินต์-เตรยเดินทางใต้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ดอกส้มสีทอง

ดอกส้มสีทอง เป็นละครแนวดราม่า สะท้อนสังคม ออกฉายทางช่อง 3 เอชดี เมื่อปี 2554 โดยเป็นภาคต่อจากละครเรื่อง"มงกุฎดอกส้ม" ละครพัฒนาจากบทประพันธ์ในชื่อเดียวกันเรื่อง ดอกส้มสีทอง บทประพันธ์ของ ถ่ายเถา สุจริตกุล
การวิจารณ์.
กระแสวิจารณ์เชิงลบ.
เมื่อออกฉาย กระแสของละครเรื่องนี้ได้ก่อให้เกิดเป็นการวิพากษ์วิจารณ์ในสังคมอย่างกว้างขวาง โดยมีผู้ต้องการให้เปลี่ยนเนื้อหา โดยเรียกร้องผ่านไปยังกระทรวงวัฒนธรรม เนื่องจากมองว่าตัวละครเอก คือ เรยา มีพฤติกรรมชอบแย่งสามีคนอื่นและมีฉากเพศสัมพันธ์มากเกินไป ไม่เหมาะสมกับเด็กและเยาวชน แต่ทางผู้จัดอ้างว่าไม่สามารถเปลี่ยนเนื้อหาได้ ซึ่งละครเรื่องนี้ได้ถูกจัดเรตให้เป็น น.13+ ต่อมาได้ถูกเปลี่ยนให้เป็นเรต น.18+ ในที่สุดหลังการถกกับ นายองอาจ คล้ามไพบูลย์ รัฐมนตรีประจำสำนักนายกรัฐมนตรี ที่ดูแลสื่อมวลชนภายในประเทศ ได้ข้อสรุปว่า จะตัดบางฉากที่ไม่เหมาะสมออก
วลี "ฟ้ารักพ่อ".
ในปี พ.ศ. 2562 ช่วงการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 วลี "ฟ้ารักพ่อ" ที่มาจากละครเรื่องนี้ ได้รับความนิยมในโลกออนไลน์สืบเนื่องจากเมื่อวันที่ 9 กุมภาพันธ์ พ.ศ. 2562 นายธนาธร จึงรุ่งเรืองกิจ หัวหน้าพรรคอนาคตใหม่ พร้อมด้วยสมาชิกพรรคได้เดินทางไปชมงานฟุตบอลประเพณีธรรมศาสตร์–จุฬาฯ ครั้งที่ 73 ณ สนามศุภชลาศัย กรีฑาสถานแห่งชาติ ระหว่างนั้นก็มีนักศึกษาทั้งสองสถาบันได้ขอเข้าไปทักทายและขอถ่ายรูปเป็นจำนวนมาก ผู้ใช้สื่อสังคมออนไลน์จึงได้ใช้แฮชแท็กดังกล่าวสะท้อนความนิยม และธนาธรก็ใช้วลี "พ่อก็รักฟ้า" เพื่อขอบคุณผู้ที่เข้ามาทักทาย และขอคะแนนเสียงให้กับพรรคฯ ในการเลือกตั้งครั้งนี้ ตั้งแต่นั้นมากลุ่มผู้สนับสนุนพรรคอนาคตใหม่จึงเรียกแทนตนเองว่า "ฟ้า" และมักเรียกนายธนาธรว่า "พ่อ" หรือ "พ่อฟ้า"
ในปี พ.ศ. 2566 วันเฉลิม จำเนียรพล ยูทูบเบอร์ชาวไทยในนามศิลปิน แบดมิกซี ออกเพลง "ฟ้ารักพ่อ" ร้องรับเชิญโดยนักร้องเพลงลูกทุ่งหญิง ยุ้ย ญาติเยอะ โดยวลี "ฟ้ารักพ่อ" และ "ถ้าฟ้าต้องเสียตัว ฟ้าต้องได้เป็นแอร์" ถูกนำมาใช้ในเนื้อเพลง รวมถึงมิวสิกวิดีโอที่ถ่ายทำเลียนแบบการแสดงของตัวละครหลักในละคร
เจฟ จาเรต

เจฟฟรีย์ ลีโอนาร์ด จาเรตต์ (Jeffrey Leonard Jarrett) หรือที่รู้จักกันดีในนาม เจฟ จาเรต (Jeff Jarrett) เกิดวันที่ 14 ค.ศ. 1967(1967--) เป็นนักมวยปล้ำอาชีพชาวอเมริกันที่เคยสังกัดเวิลด์แชมเปี้ยนชิพเรสต์ลิง (WCW) และเวิลด์ไวด์เรสต์ลิงเฟดดิเรชั่น (WWF ,หรือ WWE ในปัจจุบัน) และเป็นผู้ก่อตั้งสมาคมมวยปล้ำโกเบิล ฟอร์ซ เรสต์ลิง (GFW) (หรือชื่อเดิม โทเทิลนอนสต็อปแอคเชินเรสต์ลิง(TNA)) มาพร้อมกับคุณพ่อของเขา เจอร์รี จาเรต ต่อมา ดิคซี คาร์เตอร์ ได้มาซื้อกิจการมวยปล้ำอาชีพของTNA ทำให้จาเรตได้มาเป็นนักมวยปล้ำอยู่TNA ต่อมาได้เปลี่ยนชื่อสมาคมเป็นGFW
ในช่วงปี 2014-2017 เขาเป็นผู้ก่อตั้งสมาคม โกเบิล ฟอร์ซ เรสต์ลิง ดั้งเดิม ในปี 2015 เข้าถูกบรรจุเข้าสู่หอเกียรติยศทีเอ็นเอ ในปี 2017 เขาขายบริษัทให้กับImpact Wrestling ซึ่งต่อมาได้รีแบรนด์เป็นชื่อเดียวกับ GFW และเขากลับมาดำรงตำแหน่ง ผู้อำนวยการผลิต และประธานกรรมการเจ้าหน้าที่ฝ่ายครีเอทีฟของGFW
จาเรตเป็นนักมวยปล้ำรุ่นที่สาม เขาครองแชมป์ทั้งหมดในตลอดอาชีพถึง 77 แชมป์ ,เขาเป็นอดีตแชมป์โลก NWA 6 สมัย ,แชมป์โลก WCW 4 สมัย และแชมป์เมก้า AAA 1 สมัย ในสมัยอยู่สมาคมเวิลด์ไวด์เรสต์ลิงเฟดดิเรชั่น เขาเคยครองแชมป์อินเตอร์คอนติเนนทัล 4 สมัย และเป็น 1 ใน 4 นักมวยปล้ำที่ครองแชมป์ทั้งแชมป์อินเตอร์คอนติเนนทัล และแชมป์ยุโรป พร้อมกัน เขาเป็นผู้ชนะในคิงออฟเดอะเมาน์เทน 3 สมัย เพียงคนเดียว และเป็นผู้ชนะในแมทช์ทัวร์นาเมนต์ Rey de Reyes ของAAA ทำให้เขาเป็นนักมวยปล้ำคนเดียวที่ชนะทั้งคิงออฟเดอะเมาน์เทน และ Rey de Reyes
ในปี 2018 จาเรตได้รับการเสนอชื่อเข้าสู่หอเกียรติยศดับเบิลยูดับเบิลยูอี ในปี 2022 จาเรตได้เซ็นสัญญากับ AEW
แชมป์และรางวัล.
1
2
3
ซามัว โจ

นิวย์โฟเลา โจเอล ซีนัว (Nuufolau Joel Seanoa; 17 มีนาคม ค.ศ. 1979) เป็นนักมวยปล้ำอาชีพชาวอเมริกันที่รู้จักกันในนาม ซามัว โจ (Samoa Joe) เคยสังกัดโทเทิลนอนสต็อปแอคเชินเรสต์ลิง(TNA), ริงออฟออเนอร์(ROH) และสมาคมอิสระอื่นๆ เคยได้แชมป์โลก TNA และแชมป์โลก ROHมาแล้ว และยังกวาดแชมป์กับรางวัลอื่นๆมากมาย ปี 2015 ได้เซ็นสัญญากับWWEสังกัดNXT เปิดตัวใน ใน เป็นผู้ชนะรางวัลDusty Rhodes Tag Team Classic ร่วมกับฟิน บาเลอร์ และคว้าแชมป์ NXT 2 สมัยเป็นคนแรกในประวัติศาสตร์ NXT ปี 2017 ได้ขึ้นค่ายหลัก WWE และได้แชมป์ยูเอสเป็นเส้นแรกในค่ายหลัก ในปี 2022 ได้เซ็นสัญญากับ AEW เป็นแชมป์เวิลด์เทเลวิชัน ROH ของ ROH และแชมป์ TNT ของ AEW จนได้ฉายา "King of Television" และยังได้แชมป์โลก AEW
ชีวิตวัยเยาว์.
ซีนัวเกิดเมื่อวันที่ 17 มีนาคม 1979 เป็นบุตรของ Pete และ Portia Seanoa เขาได้รับการเลี้ยงดูในออเรนจ์เคาน์ตี้ แคลิฟอร์เนีย เมื่อตอนเป็นเด็กเขาได้แสดงให้กับ "Tiare Productions" ซึ่งเป็นคณะเต้นรำของชาวโพลีนีเซียนที่พ่อแม่ของเขาก่อตั้งในปี 1965 เมื่ออายุได้ 5 ขวบ Seanoa แสดงในพิธีเปิดการแข่งขันกีฬาโอลิมปิกฤดูร้อนปี 1984 ที่ Los Angeles Memorial Coliseum เขากลายเป็นแชมป์ยูโดจูเนียร์แห่งรัฐแคลิฟอร์เนียและเป็นนักฟุตบอลทุกลีกขณะเข้าเรียนที่โรงเรียนมัธยมโอเชียนวิว เขาเข้าเรียนที่วิทยาลัยซึ่งเขาเล่นฟุตบอล ก่อนที่จะมาเป็นนักมวยปล้ำ เขาทำงานเป็นนายหน้ารับจำนอง
ชีวิตส่วนตัว.
ซีนัวแต่งงานกับเจสสิก้าภรรยาของเขาในปี 2007 เขาเป็นเพื่อนสนิทกับเพื่อนนักมวยปล้ำซีเอ็มพังก์, โฮมิไซด์, คริสโตเฟอร์ แดเนียลส์, เอเจ สไตลส์ และร็อบ แวน แดม
เขาฝึกฝนศิลปะการต่อสู้แบบบราซิลเลี่ยน ยูโด และมวยไทยอย่างกระตือรือร้น เขามักถูกมองว่าเป็นคู่ซ้อมของสมาชิก Team Punishment Justin McCully และมักจะเข้าร่วมในห้องล็อกเกอร์ของนักสู้ Team Punishment เช่น Tito Ortiz และ Kendall Grove
เทวดาท่าจะบ๊องส์

เทวดาท่าจะบ๊องส์  เป็นภาพยนตร์ที่ออกฉายในปี พ.ศ. 2523 เขียนบทและกำกับโดยเจมี อูอิส ผู้กำกับชาวแอฟริกาใต้ ถ่ายทำในแอฟริกาใต้และบอตสวานา เป็นเรื่องราวเกี่ยวกับ ซี (Xi) คนป่าบุชเม็นแห่งทะเลทรายกาลาฮารี (รับบทโดย นิเชา บุชเม็นชาวนามิเบีย) ที่เคยอยู่กับวิถีธรรมชาติ และต้องมาพบกับวัฒนธรรมจากโลกภายนอกเป็นครั้งแรก ภาพยนตร์เรื่องนี้ประสบความสำเร็จเป็นอย่างสูง จนมีการสร้างภาคต่อมาอีก 4 ภาค ภาคต่อภาคแรกสร้างโดยเจมี อูอิส ส่วนอีกสามภาคต่อมาเป็นภาพยนตร์ตลกต้นทุนต่ำ พากย์ภาษากวางตุ้ง สร้างโดยผู้สร้างภาพยนตร์จากฮ่องกง 
ภาพยนตร์กล่าวถึงคนป่าเผ่าบุชเม็นที่ใช้ชีวิตอย่างสงบอยู่ในดินแดนห่างไกลอารยธรรม กลางทะเลทรายกาลาฮารี วันหนึ่งเกิดมีขวดน้ำอัดลมโคคาโคลาใบหนึ่งถูกทิ้งลงมาจากเครื่องบินที่บินผ่านทะเลทราย นิเชาเก็บขวดเปล่าตกมาจากฟ้าได้และนำกลับบ้านโดยเข้าใจว่าเป็นของขวัญจากพระเจ้า นับตั้งแต่นั้นมาทุกคนในหมู่บ้านก็เปลี่ยนไป เริ่มจากการมีทรัพย์สิน จากวิถีชีวิตดั้งเดิมที่มีแต่การแบ่งปัน ก็เริ่มมีการอิจฉาริษยา การทะเลาะเบาะแว้ง ความโกรธเคือง ความรุนแรง ซีตัดสินใจว่าขวดเปล่าใบนั้นเป็นสิ่งชั่วร้ายที่นำความขัดแย้งมาสู่หมู่บ้านของเขา จึงอาสาจะเดินทางไปสุดขอบโลกเพื่อนำของขวัญนั้นกลับไปคืนพระเจ้า
ภาพยนตร์นำเสนอการเดินทางของซี และพบกับอารยธรรมตะวันตกเป็นครั้งแรก โดยเสนอผ่านมุมมองใสซื่อบริสุทธิ์ของซี
ไกรวิทย์ พุ่มสุโข

ไกรวิทย์ พุ่มสุโข (ชื่อเล่น: ต้อม) อดีตนักแสดง, นักร้อง และพิธีกรชาวไทย เกิดเมื่อปี พ.ศ. 2509 ที่กรุงเทพมหานคร เป็นลูกชายคนที่ 2 ในบรรดาพี่น้องทั้งหมดที่เป็นผู้ชาย 4 คน ของ นายโกมล และนางบรรลุ พุ่มสุโข
ไกรวิทย์มีความชื่นชอบในดนตรีและการร้องเพลงมาตั้งแต่ยังเด็ก โดยมีนักร้องที่ชื่นชอบและถือเป็นแบบอย่างคือ นันทิดา แก้วบัวสาย โดยฝึกหัดเล่นดนตรีเมื่อเรียนอยู่มัธยมศึกษาปีที่ 3
ต่อมาได้เข้าประกวดร้องเพลงกับทางสยามกลการ และเข้าประกวดร้องเพลงอีกกับทางคลื่นวิทยุ 98.5 FM จึงทำให้ได้รู้จักกับ ปาริชาติ บริสุทธิ์ นักแสดงผู้เป็นภริยาของเพิ่มพล เชยอรุณ อดีตผู้กำกับภาพยนตร์ชื่อดัง จึงถูกชักชวนให้เล่นละครโทรทัศน์ทางช่อง 3 ในบทตัวร้ายซึ่งเป็นตัวประกอบ 
ต่อมาได้ออกอัลบั้มเพลงของตัวเองเมื่อต้นปี พ.ศ. 2531 ชื่อชุด "มันอยู่ที่ใจ" โดยที่ขณะนั้นยังมีสถานะเป็นพนักงานฝ่ายต่างประเทศของธนาคารกสิกรไทย สาขาสำนักงานใหญ่ อยู่ด้วย
จากนั้นจึงได้มีผลงานภาพยนตร์และละครตามมาอีกหลายเรื่องในฐานะตัวประกอบ เช่น "เทวดาตกสวรรค์" ในปี พ.ศ. 2532, "รักในรอยแค้น" ในปี พ.ศ. 2535, "มงกุฎดอกส้ม" ในปี พ.ศ. 2539 และมีผลงานเป็นพิธีกรรายการโทรทัศน์ เช่น "ท็อปเท็น" ทางช่อง 9 และ"วิก 07" ทางช่อง 7 เป็นต้น
ปัจจุบัน ได้เลิกราจากวงการบันเทิงโดยหันไปเป็นช่างแต่งทรงผมโดยได้ไปเรียนที่ประเทศแคนาดา
ชีวิตส่วนตัว จบการศึกษาจากคณะเศรษฐศาสตร์และบริหารธุรกิจ มหาวิทยาลัยเกษตรศาสตร์ (ในขณะนั้นยังไม่ได้แยกคณะออกจากกัน) และมีน้องชายคนหนึ่งที่เป็นนักร้องในสังกัดเอสพี ศุภมิตร คือ กิตติพันธ์ พุ่มสุโข
กีฬาแห่งชาติ ครั้งที่ 40

กีฬาแห่งชาติ ครั้งที่ 40 หรือ ขอนแก่นเกมส์ เป็นการแข่งขันกีฬาของประเทศไทย จัดขึ้นที่จังหวัดขอนแก่น จัดขึ้นตั้งแต่วันที่ 3 มีนาคม ถึงวันที่ 13 มีนาคม พ.ศ. 2555 โดยมี สมรักษ์ คำสิงห์ เป็นผู้จุดคบเพลิงในพิธีเปิดการแข่ง แม้การแข่งขันในปีนี้ได้จัดล่าช้าออกไปจากเดิม เนื่องด้วยอุทกภัยในประเทศไทย พ.ศ. 2554 อย่างไรก็ตาม การแข่งขันมวยไทยสมัครเล่นในปีนี้ถือได้ว่าเป็นรายการที่ได้รับความสนใจอย่างมาก เนื่องด้วยมีนักมวยไทยที่มีชื่อเสียงเข้าร่วมแข่งขันทั้งประเภทชายและหญิงหลาย
การเตรียมการ.
ทางจังหวัดขอนแก่นเตรียมจัดงานนับถอยหลังสู่กีฬาแห่งชาติ ครั้งที่ 40 (Count down to Khonkaen Game) และปล่อยขบวนวิ่งคบเพลิงไฟพระฤกษ์ โดยมี ธนวัฒน์ พลอยโสภณ รองผู้ว่าราชการจังหวัดขอนแก่น เปิดเผยว่าตามที่จังหวัดขอนแก่นได้รับมอบหมายให้เป็นเจ้าภาพจัดการแข่งขันกีฬาแห่งชาติ ครั้งที่ 40 ระหว่างวันที่ 3 – 13 มีนาคม 2555 ขอนแก่นเกมส์ และกีฬาคนพิการแห่งชาติ ครั้งที่ 30 นครขอนแก่นเกมส์ ระหว่างวันที่ 21- 25 มีนาคม 2555 ซึ่งงานดังกล่าวจังหวัดได้มีการจัดกิจกรรมเพื่อให้คนขอนแก่นมีส่วนร่วมกับงานนี้ โดยกำหนดจัดกิจกรรมนับถอยหลังสู่กีฬาแห่งชาติ ในวันที่ 17 กุมภาพันธ์ 2555 ณ บริเวณลานข้าวเหนียว ห้างสรรพสินค้าเซ็นทรัลพลาซ่าขอนแก่น อำเภอเมือง จังหวัดขอนแก่น
ขบวนคบเพลิง.
สำหรับกีฬาแห่งชาติครั้งนี้ส่วนใหญ่จะจัดในพื้นที่อำเภอเมืองขอนแก่นโดยมีกีฬาเข้าร่วมแข่งขันจำนวน 39 ชนิดกีฬา และกีฬา สาธิต 2 ชนิดกีฬา ส่วนกีฬาคนพิการแห่งชาติมี 17 ชนิดกีฬา 1 กีฬาสาธิต โดยพิธีจะเริ่มตั้งแต่เวลา 13.30 น โดยมี สมบัติ ตรีวัฒน์สุวรรณ ผู้ว่าราชการจังหวัดขอนแก่น เป็นประธานเปิดงานจากนั้นจะมีพิธีปล่อยขบวนวิ่งคบเพลิงและอัญเชิญไฟคบเพลิง ขบวนวิ่งแบ่งเป็น 2 เส้นทางคือเส้นทางไปจังหวัดนครราชสีมาคือจากห้างสรรพสินค้าเซ็นทรัลพลาซ่าขอนแก่น-โฮมฮับ นำขบวนวิ่งโดย ทรงพล จำปาพันธุ์ รองผู้ว่าราชการจังหวัดขอนแก่น และเส้นทางไปจังหวัดอุดร คือจากห้างสรรพสินค้าเซ็นทรัลพลาซ่าขอนแก่นไปถึงโลตัสเอ็กตร้า นำขบวนวิ่งโดย พยัต ชาญประเสริฐ รองผู้ว่าราชการจังหวัดขอนแก่น มีผู้ร่วมขบวนวิ่งทีมละ 6 คน ตามด้วยขบวนทหาร 50 นาย ส่วนขบวนอัญเชิญไฟพระฤกษ์ สมบัติ ตรีวัฒน์สุวรรณ ผู้ว่าราชการจังหวัดขอนแก่น จะเป็นผู้อัญเชิญ พร้อมหัวหน้าส่วนราชการ พ่อค้าประชาชนชาวขอนแก่นร่วมพิธีโดยขบวนก็จะประกอบด้วย รถตำรวจนำ วงดุริยางค์ ขบวนนางรำโปรยดอกไม้ รถบุษบก พระบรมฉายาลักษณ์ขบวนกลองยาว ตำรวจ ข้าราชการชุดปกติขาว ขบวนนักกีฬา ประชาชนชาวขอนแก่น และรถพยาบาลปิดท้าย
เดจาวู (แก้ความกำกวม)

เดฌา-วูว์  แปลว่า เคยเห็นแล้ว เป็นอาการที่รู้สึกว่าเหตุการณ์ที่ไม่ใช่การเพิ่งพบครั้งแรก และเป็นเหตุการณ์ที่กำลังต้องมีการเกิดขึ้นอย่างแน่นอน
ความหมายอื่น
 เดจาวู (เพลงของโอลิเวีย โรดริโก) เพลงในปี 2021 ของโอลิเวีย โรดริโก
ฟีลิปโป อินซากี

ฟีลิปโป "ปิปโป" อินซากี  เกิดเมื่อวันที่ 9 สิงหาคม ค.ศ. 1973 เป็นอดีตนักฟุตบอลชาวอิตาลี ในชุดชนะเลิศฟุตบอลโลก 2006กับทีมชาติอิตาลีและสองยูฟ่าแชมเปียนส์ลีก กับเอซี มิลาน ยอดทีมในเซเรียอา มีน้องชายชื่อ ซิโมเน่ อินซากี้ ที่เป็นนักฟุตบอลในกัลโช่เซเรียอาเหมือนกัน ปัจจุบันเป็นผู้จัดการทีมปิซา
เขาเป็นผู้ทำประตูในการแข่งขันของสโมสรยุโรปเป็นอันดับ 2 สูงสุดตลอดกาล กับประตู 70 ประตู (เป็นรองราอุล กอนซาเลซ 71 ประตู) เขาเป็นผู้เล่นสโมสรเอซี มิลาน ที่ทำประตูในนัดระหว่างประเทศมากที่สุดในประวัติศาสตร์ กับจำนวนประตู 43 ประตู เขายังถือสถิติ ผู้ทำแฮตทริกมากที่สุดในเซเรียอา (10 แฮตทริก) และในยูฟ่าแชมเปียนส์ลีก (3 แฮตทริก เทียบเท่า ไมเคิล โอเวน) เขาเป็นผู้เล่นที่อายุมากที่สุดที่ทำประตูได้ในยูฟ่าแชมเปียนส์ลีก (อายุ 37 ปี 85 วัน) หลังจากทำประตูในนัดแข่งกับสโมสรฟุตบอลเรอัลมาดริด เมื่อวันที่ 3 พฤศจิกายน ค.ศ. 2010
สมาชิกสภาผู้แทนราษฎรจังหวัดชลบุรี

จังหวัดชลบุรี มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชลบุรีมีสมาชิกสภาผู้แทนราษฎรคนแรก คือ นายนิติ โสรัต
      พรรคอิสระ (พ.ศ. 2488) 
      พรรคแนวรัฐธรรมนูญ
      พรรคเสรีมนังคศิลา
      พรรคประชาธิปัตย์
      ไม่สังกัดพรรคการเมือง
      พรรคอิสระ
      พรรคประชาธิปัตย์
      พรรคสหประชาไทย 
      พรรคประชาธิปัตย์
      พรรคกิจสังคม
      พรรคสันติชน
      พรรคชาติไทย
      พรรคสยามประชาธิปไตย
      พรรคกิจสังคม
      พรรคชาติไทย
      พรรคชาติประชาธิปไตย
      พรรคก้าวหน้า
      พรรคกิจสังคม
      พรรคก้าวหน้า (พ.ศ. 2526) → พรรคเอกภาพ
      พรรคสามัคคีธรรม
      พรรคเอกภาพ
      พรรคชาติพัฒนา (พ.ศ. 2535)
      พรรคชาติไทย
      พรรคชาติไทย
      พรรคชาติไทย
      พรรคไทยรักไทย
      พรรคประชาธิปัตย์
      พรรคพลังชล
      พรรคประชาธิปัตย์
      พรรคเพื่อไทย
      พรรคพลังประชารัฐ 
      พรรคพลังประชารัฐ → พรรคเศรษฐกิจไทย
      พรรคอนาคตใหม่ → พรรคก้าวไกล
      พรรคอนาคตใหม่ → พรรคพลังท้องถิ่นไท 
      พรรคก้าวไกล → พรรคประชาชน
      พรรครวมไทยสร้างชาติ 
      พรรคเพื่อไทย 
      พรรคพลังประชารัฐ → พรรคกล้าธรรม
โมว อิชิโดะ

โมว อิชิโดะ (; โรมาจิ: "Mou Ichido") เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม พ.ศ. 2554 
ข้อมูลเพลง.
โมว อิชิโดะ (; โรมาจิ: "Mou Ichido") เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม พ.ศ. 2554 มีการประกาศเมื่อวันที่ 6 เมษายนที่เว็บไซต์ของเธอ
"ยังไม่มีข้อมูลเพิ่มเติม"
รายชื่อเพลง.
CD
DVD
ดิ อัลติเมท วอร์ริเออร์

ดิ อัลติเมท วอร์ริเออร์ (The Ultimate Warrior) มีชื่อจริงว่า เจมส์ บิเรียน เฮลล์วิก (James Brian Hellwig) เกิดวันที่ 16 มิถุนายน ค.ศ. 1959 เป็นอดีตนักมวยปล้ำอาชีพชาวอเมริกันของสมาคมWWE
เขาเสียชีวิตด้วยโรคหัวใจล้มเหลว เมื่อวันที่ 8 เมษายน ค.ศ. 2014 โดยที่เขาได้เข้าสู่หอเกียรติยศดับเบิลยูดับเบิลยูอี เมื่อวันที่ 5 เมษายน อีกทั้งได้ปรากฏตัวในเรสเซิลเมเนีย ครั้งที่ 30 วันที่ 6 เมษายน และได้ปรากฏในรอว์ ในรอบ 18 ปีของเขา หนึ่งวันก่อนจะเสียชีวิตในวัย 54 ปี
ประวัติ.
ดิ อัลติเมท วอร์ริเออร์ คือขวัญใจเบอร์ต้นๆ ของแฟนมวยปล้ำทั่วโลกอย่างแน่นอน วอร์ริเออร์ มีเส้นทางสู่สังเวียนมวยปล้ำที่เหมือนกับ สติง คือเริ่มจากการเป็นนักเพาะกายมาก่อน เขาเริ่มยกเวทตั้งแต่อายุ 11 ขวบเลยทีเดียว จนกระทั่งถูกชักชวนเข้าวงการในปี 1985
เขาเปิดตัวครั้งแรกที่ WWE ปี 1987 ในฐานะนักรบหน้าเปื้อนสีผู้มีพลังงานมหาศาล เวลาผ่านไปเพียงไม่กี่เดือน เขาก็สามารถก้าวขึ้นมาเป็นหนึ่งในตัวท็อปของค่ายได้แล้ว โดยผู้ชมนี่มักจะกรี๊ดกันเกรียวกราวยามเมื่อได้เห็น วอร์ริเออร์ วิ่งออกมาจากอุโมงค์สู่เวทีด้วยความคึกคัก เข็มขัดเส้นแรกของเขาคือแชมป์อินเตอร์ฯ ที่ชิงได้จาก ฮ็องกี้ ท็องค์ แมน พร้อมเป็นการหยุดสถิติครองแชมป์ 15 เดือนของร่างทรงเอลวิสด้วย
หลังจากครองเข็มขัดเส้นนี้อยู่ 8 เดือน วอร์ริเออร์ ก็เสียแชมป์ให้ริก รูด แต่แล้วก็ชิงคืนจากรูดได้ในซัมเมอร์แสลม 1989 ทำให้เขาพุ่งต่อไปข้างหน้าเพื่อเปิดศึกระดับยักษ์กับ ฮัลค์ โฮแกน แชมป์โลกในตอนนั้น และแล้วสตาร์ที่ดังที่สุดสองคนของ WWE ก็ได้มาปล้ำกันในเรสเซิลเมเนีย ครั้งที่ 6 ในแมตช์ที่มีชื่อว่า The Ultimate Challenge คือเอาเข็มขัดแชมป์โลกของ โฮแกน กับแชมป์อินเตอร์ฯ ของ วอร์ริเออร์ มาเดิมพันกันเลย
ซึ่งก็เป็น วอร์ริเออร์ ที่ใส่ท่าไม้ตาย Ultimate Splash แล้วกด โฮแกน นับสาม ต่อหน้าแฟนๆ กว่า 67,000 ชีวิตในสกายโดม ที่เมืองโทรอนโต้ พร้อมทำสถิติเป็นนักมวยปล้ำคนแรก และคนเดียวที่ได้ครองแชมป์สองเส้นนี้ในเวลาพร้อมกัน ถือว่านี่คือความสำเร็จสูงสุดในอาชีพของเขาแล้ว แต่ไม่นานก็จำต้องสละแชมป์ไอซีไป เพราะตามกฏของ WWE ตอนนั้นไม่อนุญาตให้คนคนเดียวครองแชมป์สองตำแหน่งนี้ได้นั่นเอง
ทุกอย่างเหมือนจะสวยหรู แต่ วอร์ริเออร์ ดันไปมีปัญหาเบื้องหลังกับ วินซ์ แม็คแมน เมื่อเขาถูกตรวจพบว่าใช้สารกระตุ้นประเภทสเตียร์รอยด์ ทำให้โดนแบนทันทีในปี 1992 จากนั้น ดิ อัลติเมท วอร์ริเออร์ รีเทิร์นสู่ WWE อีกครั้งปี 1996 แล้วสักพักก็ทะเลาะกันอีก โดยคราวนี้ ป๋าวินซ์สั่งยกเลิกสัญญาเขาทันที หลังจากไม่ยอมโผล่หน้ามาปล้ำมันดื้อๆ หลายครั้ง โดยอ้างว่าต้องไปช่วยงานศพพ่อ แต่ภายหลัง วอร์ริเออร์ ก็เผยว่าจริงๆ แล้วเหตุผลที่ไม่ยอมปล้ำเป็นเพราะ WWE ไม่ยอมทำตามสัญญาที่ให้ไว้กับเขาเรื่องการแบ่งเปอร์เซ็นต์จากการขายสินค้าต่างหาก
วอร์ริเออร์ ย้ายไป WCW ในปี 1998 ถ้ายังจำกันได้คือจู่ๆ ไฟก็ดับ พร้อมมีควันปริศนาพวยพุ่งออกมามากมาย ดิ อัลติเมท ค่อยๆ เดินเปิดตัวออกมา อารมณ์เหมือนตอนที่ สติง มาเปิดตัวที่ WWE ครั้งแรกยังไงยังงั้น ก่อนไปขัดจังหวะโจทย์เก่า โฮแกน ซึ่งขณะนั้นเป็นผู้นำของกลุ่ม NWO ทำเอาลุงฮัลค์หน้าซีดไปเลย แต่โดยรวมถือว่าค่อนข้างล้มเหลว เพราะเขาได้ปล้ำแค่ไม่กี่นัด และในที่สุดก็รีไทร์
วอร์ริเออร์ จากโลกนี้ไปอย่างกระทันหันด้วยอาการหัวใจวายเฉียบพลันเมื่อวันที่ 8 เมษายน 2014 หนึ่งวันหลังจากที่เขาเพิ่งกลับมาปรากกตัวใน Raw เป็นครั้งแรกในรอบ 18 ปี หลังเพิ่งจะได้เข้าสู่เข้าหอเกียรติยศไปหมาดๆ เมื่อไม่กี่วันที่ผ่านมา และมาร่วมโชว์ตัวในเรสเซิลเมเนีย ครั้งที่ 30 เมื่อสองวันก่อนด้วย
สแกนดาร์ เคนส์

สแกนดาร์ เคนส์  เกิดเมื่อวันที่ 5 กันยายน ค.ศ. 1991 หรือปี พ.ศ. 2534 เกิดที่กรุงลอนดอน ประเทศอังกฤษ สูง 173 เซนติเมตร เปิดตัวในโลกการแสดงครั้งแรกเมื่ออายุเก้าขวบใน “Macbeth” โปรดักชันของรอยัล เชคสเปียร์ คัมปะนี ที่แพร่ภาพทางโทรทัศน์ หลังจากนั้น เขาก็ได้รับบทเด็กเร่ร่อนสมัยวิคตอเรียนในด็อคคิวดรามาของโจนาธาน มี้ด เรื่อง “The Victorians” ที่เขาทำให้กับบีบีทู 
ในปี 2001 สกันดาร์ได้รับบทเอ็นโซ เฟอร์รารี นักแข่งรถชื่อดังชาวอิตาเลียน สมัยเด็กในภาพยนตร์ชีวประวัติของดูมิลา โปรดักชันส์เรื่อง “Ferrari” ในปี 2004 ไม่นานก่อนหน้าที่การถ่ายทำเรื่องนี้จะเริ่มต้นขึ้นนี่เองที่สกันดาร์ได้รับบทเอ็ดมันด์ พีเวนซี่ในภาพยนตร์เรื่อง “อภินิหารตำนานแห่งนาร์เนีย”
จารึกสิงคโปร์

จารึกสิงคโปร์ เป็นชิ้นส่วนของศิลาจารึกที่พบในบริเวณปากแม่น้ำสิงคโปร์ ซึ่งเชื่อกันว่าจารึกดังกล่าวอาจจะทำขึ้นในช่วงศตวรรษที่ 13 หรืออาจจะเก่าแก่ถึงศตวรรษที่ 10 หรือ จารึกดังกล่าวยังไม่มีผู้ถอดความได้ นักวิชาการได้ตั้งข้อสังเกตว่าข้อความในจารึกดังกล่าวอาจจะเป็นภาษาชวาโบราณหรือภาษาสันสกฤต ซึ่งกล่าวแนะถึงความเป็นไปได้ว่าเกาะนี้เคยเป็นส่วนเพิ่มเติมของอารยธรรมมัชปาหิตในอดีต โดยผู้ที่ทำจารึกดังกล่าวขึ้นน่าจะเป็นชาวสุมาตรา
ปัจจุบันจารึกดังกล่าวได้จัดแสดงอยู่ในพิพิธภัณฑ์แห่งชาติสิงคโปร์ และถือว่าเป็นสมบัติประจำชาติของสิงคโปร์
อิมแพ็ค เรสต์ลิง โซน

ทีเอ็นเอ อิมแพ็ค! โซน  มีชื่อเล่นว่า Soundstage 21 เป็นสนามกีฬาในร่มของสมาคมมวยปล้ำ โทเทิล นอนสต็อป แอคชั่น เรสต์ลิง ความจุสูงสุด 1,350 ที่นั่ง ตั้งอยู่ใน ยูนิเวอร์แซล สตูดิโอส์ ที่ ออร์แลนโด รัฐฟลอริดา สหรัฐอเมริกา
จอร์เจียโดม

จอร์เจียโดม  เป็นสนามกีฬาในร่ม ความจุถึง เรสเซิลเมเนีย ครั้งที่ 27 71,617 ที่นั่งฟุตบอล 71,228 ที่นั่ง และบาสเกตบอล 26,000 ที่นั่ง ตามลำดับ นอกจากนี้ยังเคยมีการจัดการแข่งขัน โอลิมปิกฤดูร้อน 1996 มาแล้ว จอร์เจียโดม ตั้งอยู่ที่ แอตแลนตา รัฐจอร์เจีย สหรัฐอเมริกา
เบียร์ท่วมลอนดอน

เหตุการณ์เบียร์ท่วมลอนดอน เกิดขึ้นในวันที่ 17 ตุลาคม ค.ศ. 1814 ในเขตแพริชเซนต์ไจลส์ ในลอนดอน เมื่อถังบรรจุเบียร์ขนาดใหญ่กว่า 135,000 แกลลอน (610,000 ลิตร) ในโรงต้มเบียร์แห่งหนึ่ง ที่ถนนทอทเทนัมคอร์ท เกิดแตก ทำให้ถังอื่น ๆ รั่วตามเป็นปฏิกิริยาโดมิโนจนเบียร์ปริมาณกว่า 323,000 แกลลอน (1,470,000 ลิตร) ทะลักไปตามถนน คลื่นของเบียร์ที่ทะลักมานั้นทำลายบ้านไปสองหลังและทำให้กำแพงของผับทาวิสตอคอาร์มส์ถล่มลงมาทับลูกจ้างวัยรุ่นหนึ่งคน โรงต้มเบียร์นี้ตั้งอยู่ในย่านสลัมรุคเคอรี ซึ่งมีผู้เสียชีวิตเนื่องจากอาศัยในชั้นใต้ดิน มีผู้เสียชีวิตอย่างน้อย 6 คน
โรงต้มเบียร์แห่งนั้นถูกฟ้องร้องในเวลาต่อมา แต่ศาลได้พิพากษาว่าเป็นเหตุสุดวิสัยจึงไม่มีผู้ใดต้องรับผิดชอบ ด้านโรงต้มเบียร์เองก็ประสบปัญหาทางการเงินสืบเนื่องจากเหตุการณ์ดังกล่าว เพราะได้เสียยอดขายไปเป็นจำนวนมากจากการที่ได้เสียค่าธรรมเนียมของเบียร์ที่เก็บไว้ไปแล้ว แต่ก็ได้ขอเรียกค่าธรรมเนียมของเบียร์ที่เสียไปคืนมาจากรัฐสภาได้สำเร็จ ทำให้สามารถดำเนินธุรกิจต่อไปได้
โรงต้มเบียร์ที่เกิดเรื่องนี้ถูกรื้อถอนในปี ค.ศ. 1922 ปัจจุบันบางส่วนที่เคยเป็นโรงต้มเบียร์นั้นก็คือโรงละครโดมิเนียน
สกุลบาร์โบนีมัส

สกุลบาร์โบนีมัส  เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Barbonymus" (/บาร์-โบ-นี-มัส/)
มีลักษณะสำคัญทางอนุกรมวิธานคือ มีครีบหลังที่มีก้านครีบเดี่ยวที่ขอบจักเป็นฟันเลื่อย ครีบท้องมีก้านครีบแขนง 8 ก้าน ปากล่างมีร่องระหว่างริมปากกับกระดูกขากรรไกร ฐานครีบก้นยาวประมาณร้อยละ 90 ของหัว จะงอยปากไม่มีตุ่มเม็ดสิว มีหนวด 2 คู่ โดยแบ่งเป็นริมฝีปากบน 1 คู่ และมุมปาก 1 คู่ 
ปลาที่อยู่ในสกุลนี้มีทั้งหมด 10 ชนิด เป็นปลาที่พบได้ในภูมิภาคเอเชียตะวันออกเฉียงใต้ทั้งหมด สกุลนี้ได้รับการตั้งชื่อในปี ค.ศ. 1999 โดยมอริส ก็อตลา ซึ่งเป็นนักมีนวิทยาชาวสวิสที่พำนักอยู่ที่ประเทศสิงคโปร์ โดยแยกออกมาจากสกุล "Barbodes" 
โดยคำว่า "Barbonymus" มาจากคำว่า "Barbus" ซึ่งเป็นสกุลหนึ่งในวงศ์เดียวกัน ที่เคยรวมกันเป็นสกุลเดียวกันก่อนหน้านั้น และคำว่า ἀνώνυμος (anṓnumos) ในภาษากรีกโบราณ ที่แปลว่า "ที่ไม่ระบุชื่อ" เนื่องจากปลาสกุลนี้ก่อนหน้านี้ขาดชื่อทั่วไปที่เหมาะสม
ชนิด.
ปัจจุบันจำแนกออกได้ทั้งหมด 10 ชนิด